ai4bharat/Pralekha huggingface dataset:
சிறுபான்மையினர் நலன் அமைச்சகம்
2022 ஹஜ் புனித பயண திட்ட பயிற்சியாளர்களுக்கான 2 நாள் பயிற்சி: மும்பையில் தொடங்கி வைத்தார் மத்திய சிறுபான்மையினர் விவகாரத்துறை அமைச்சர் முக்தர் அப்பாஸ் நக்வி
2022 ஹஜ் புனித பயண திட்ட பயிற்சியாளர்களுக்கான 2 நாள் பயிற்சியை மும்பையில் உள்ள ஹஜ் இல்லத்தில், மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி இன்று தொடங்கி வைத்தார். இந்த பயிற்சி திட்டத்தில், பல மாநிலங்களைச் சேர்ந்த 550 பயிற்சியாளர்கள் நேரடியாகவும், காணொலி வாயிலாகவும் கலந்து கொள்கின்றனர். கொவிட்-19 தொற்றை முன்னிட்டு, இந்த பயிற்சியில் ஆரோக்கியம் மற்றும் சுகாதாரத்தில் அதிக கவனம் செலுத்தப்படுகிறது. ஹஜ் பயணத்தில் செய்ய வேண்டியவை, செய்யக் கூடாதவை பற்றி இந்திய ஹஜ் குழு , சவதி அரேபியா, மும்பை நகராட்சி, சுங்கம் மற்றும் குடியுரிமை, விமான நிறுவன அதிகாரிகள் மற்றும் மருத்துவர்கள் இந்த பயிற்சியில் விளக்குகின்றனர். சவுதிஅரேபியாவில் போக்குவரத்து, தங்குமிடம் மறறும் சவுதி அரேபியா சட்டங்கள் குறித்த தகலும் இதில் அளிக்கப்படும். இவற்றை பயிற்சியாளர்கள் அறிந்து கொண்டு நாடு முழுவதும் உள்ள பயிற்சி முகாம்களில், ஹஜ் புனித பயணிகளுக்கு பயிற்சி அளிப்பர்.
மும்பையில் இந்த பயிற்சி திட்டத்தை தொடங்கி வைத்த மத்திய அமைச்சர் கூறுகையில், புனித பயணிகளின் சுகாதாரம் மற்றும் நலத்துக்கு அதிக முன்னுரிமை அளித்து ஹஜ் பயணம் திட்டமிடப்பட்டுள்ளது என்றார். கொவிட் தொற்றை முன்னிட்டு, ஹஜ் பயணத்துக்கான விண்ணப்பம் டிஜிட்டல் முறையில் நடைபெறுவதாகவும், இது வெளிப்படையாகவும், சவுகரியமாகவம் இருக்கும் என அவர் கூறினார்.
தடுப்பூசி செலுத்தியவர்கள், சவுதி அரேபியா மற்றும் மத்திய அரசு விதித்துள்ள வழிகாட்டுதல்கள் அடிப்படையில் ஹஜ் 2022 பயணிகள் தேர்வு செய்யப்படுவர் என மத்திய அமைச்சர் தெரிவித்தார். ஹஜ் 2022 பயணத்துக்கு இதுவரை 51,000-க்கும் மேற்பட்டவர்கள் விண்ணப்பித்துள்ளதாகவும், இவர்களில் 1000க்கும் மேற்பட்ட பெண்கள் ஆண்கள் துணையின்றி பயணம் செய்ய விண்ப்பித்துள்ளனர்.
ஹஜ் பயணத்துக்கு ஆன்லைன் மூலமாக ஹஜ் கைப்பேசி செயலி மூலமாகவும் விண்ணப்பிக்க முடியும் என மத்திய அமைச்சர் திரு முக்தர் அப்பாஸ் நக்வி தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://www.pib.gov.in/PressReleasePage.aspx?PRID=1788554
மத்திய அமைச்சரவை
ஹோமியோபதி மத்திய குழுமம்  அவசர சட்டம், 2019 – மத்திய அமைச்சரவை ஒப்புதல்
ஹோமியோபதி மத்திய குழுமம்  அவசர சட்டம், 2019-ன் வரைவுக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. தற்போது, மத்திய குழுமத்தின் காலம் ஓராண்டாக உள்ளது. இந்த ஒப்புதல் மூலம், இதனை இரண்டு ஆண்டு காலமாக மாற்றி அமைத்து, அதில் பணிபுரியும் நிர்வாக குழுவின் செயல் காலமும் மே 17, 2019 முதல் மேலும் ஓராண்டு காலம் நீடிக்கப்பட்டுள்ளது. இது ஹோமியோபதி மத்திய குழுமத்தின் அதிகாரங்களையும் செயல்பாடுகளையும் மேற்கொள்ள உதவும்.
-----
(Visitor Counter : 106
பிரதமர் அலுவலகம்
குஜராத் மாநிலம் மோதெராவில் வளர்ச்சித் திட்டங்களின் துவக்க விழா மற்றும் அடிக்கல் நாட்டு நிகழ்வில் பிரதமரின் உரை
மோதெரா, மெஹ்சானா மற்றும் ஒட்டு மொத்த வட குஜராத் பகுதிகளுக்கு இன்று புதிய ஆற்றல் கிடைத்துள்ளது. சுமார் ஆயிரம் கோடி ரூபாய் மதிப்பில் தொடங்கப்பட்டு, அடிக்கல் நாட்டப்பட்டுள்ள இந்தத் திட்டங்கள், புதிய வேலை வாய்ப்புகளை உருவாக்குவதோடு, விவசாயிகள் மற்றும் கால்நடை விவசாயிகளின் வருமானத்தை அதிகரிக்கவும், ஒட்டுமொத்த பகுதியில் பாரம்பரிய சுற்றுலா சம்பந்தமான வசதிகளை மேம்படுத்தவும் உதவிகரமாக இருக்கும்.
நண்பர்களே,
மோதெராவில் இன்று காணப்படும் குஜராத்தின் திறன், மாநிலத்தின் ஒவ்வொரு பகுதியிலும் சிறந்து விளங்குகிறது. எண்ணற்ற கொடுமைகளுக்கு ஆளான மோதெரா, இப்போது அதன் புராணக் கதைகளுக்கும், நவீனத்துவத்திற்கும் உலகளவில் ஓர் முன்னுதாரணமாகத் திகழ்கிறது. உலகில் சூரிய மின்சக்தி என்ற வார்த்தை ஒலிக்கும் போதெல்லாம், மோதெரா, அப்போது தனித்து நிற்கும். ஏனென்றால் இங்கு வீடுகளுக்கான மின்சாரம் முதல் வேளாண்மை வரை அனைத்தும் சூரிய மின்சக்தியிலேயே இயங்குகின்றன. இதேபோல, அனைத்து வாகனங்களையும் சூரிய மின்சக்தியில் இயக்குவதற்கான முயற்சிகளும் மேற்கொள்ளப்படும். 21-ஆம் நூற்றாண்டின் தற்சார்பு இந்தியாவை உருவாக்குவதற்கு, நமது எரிசக்தித் தேவைகளைப் பூர்த்தி செய்ய இது போன்ற நடவடிக்கைகளை நாம் எடுக்க வேண்டும்.
நண்பர்களே,
தற்போதைய சூழலின்படி மின்சாரத்தை அரசு உற்பத்தி செய்து அதனை மக்கள் வாங்கி வருகின்றனர். எனினும் பொதுமக்கள் தங்கள் வீடுகளிலும், விளைநிலங்களிலும் சூரிய மின் தகடுகளையும், சூர்யா மின்சக்தியில் இயங்கும் பம்புகளையும் பொருத்தி மின்சாரத்தை உற்பத்தி செய்வதற்கான தொடர் முயற்சிகளை மத்திய அரசு எடுத்து வருகிறது. சூரிய மின்சக்தியை ஊக்குவிக்க அரசு நிதி உதவியை அளிப்பதோடு, சூரிய மின்சக்தியில் இயங்கும் லட்சக்கணக்கான பம்புகளையும் வழங்கி வருகிறது.
மின்சாரம் மற்றும் தண்ணீர் வசதி இருந்தால் தொழில்துறை வளர்ச்சி பெறுவதோடு, வேளாண்மை மற்றும் பால் உற்பத்தியும் அதிகரிக்கும். தற்போது உணவு பூங்காக்களுக்கு அதிக வாய்ப்பு உள்ளது.
நண்பர்களே,
கடந்த இரண்டு தசாப்தங்களில் இணைப்பு வசதிகளில் நாம் கவனம் செலுத்தினோம். இரட்டை எஞ்சின் அரசின் வடிவத்தில் முன் எப்போதும் இல்லாத வகையில் வளர்ச்சிப் பணிகள் தற்போது துரிதமாக நடைபெற்று வருகின்றன. உங்கள் அனைவருக்கும் மீண்டும் எனது நல்வாழ்த்துகளும், நன்றியும்.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை குஜராத்தி மொழியில் வழங்கியிருந்தார்.
நுகர்வோர் நலன், உணவு மற்றும் பொது விநியோகம் அமைச்சகம்
தேசிய உணவு பாதுகாப்புச் சட்ட செயல்பாடுகள்: மத்திய உணவு செயலாளர், குஜராத் மாநில அரசுடன் ஆய்வு
உணவு மற்றும் பொது விநியோகத் துறையின் செயலாளர்  திரு. சுதான்சு பாண்டே, குஜராத் மாநில அரசுடன், தேசிய உணவு பாதுகாப்புச் சட்டத்தின் செயல்பாடுகள் மற்றும் அது சம்பந்தமான விஷயங்கள் குறித்து காந்திநகரில் ஆய்வு நடத்தினார்.
குஜராத்தில் தேசிய உணவு பாதுகாப்புச் சட்டத்தின்கீழ் அண்மையில் 30 லட்சம் பயனாளிகள் இணைக்கப்பட்டதாகவும், தேசிய சமூக உதவித் திட்டம் போன்ற இதர மத்திய அரசு திட்டங்களுடன் இணைந்து கூடுதல் பயனாளிகளை கண்டறிவதற்கான நடவடிக்கைகள் மேற்கொள்ளப்பட்டு வருவதாகவும் மாநில அரசின் அதிகாரிகள் கூட்டத்தின்போது தெரிவித்தனர்.
நியாயவிலைக் கடைகளுக்கு நேரில் செல்லாமல், உணவு தானியங்களை மானிய விலையில் பயனாளிகளுக்கு கிடைக்க வழி செய்யும் தானியங்கி தானியம் வினியோகிக்கும் இயந்திரங்கள் சோதனை முயற்சியில் 5 நகரங்களில் செயல்படுத்தப்படுவதாக செயலாளர் தெரிவித்தார்.
இந்த இயந்திரத்தை அகமதாபாத்தில் சோதனை முயற்சியில் பயன்படுத்த குஜராத் மாநில அரசு விருப்பம் தெரிவித்தது.
குஜராத் மாநிலத்தில் மக்காச்சோளத்தின் உற்பத்தி 3 லட்சம் மெட்ரிக் டன்னுக்கும் அதிகமாக இருப்பதாலும், அந்த மாநிலத்தில் பெட்ரோலியப் பொருட்களின் பயன்பாடு உயர்ந்திருப்பதாலும், எத்தனால் தயாரிப்பில் மக்காச்சோளத்தை முக்கிய கச்சா பொருளாகப் பயன்படுத்தலாம் என்று திரு. சுதான்சு பாண்டே ஆலோசனை தெரிவித்தார்.
சேமிப்புக் கிடங்குகளை நவீனமயமாக்கும் இந்திய அரசின் திட்டங்கள் குறித்தும் கூட்டத்தில் விவாதிக்கப்பட்டது. சேமிப்பு உள்கட்டமைப்பை உருவாக்குவதற்கு உபரி நிலங்களை வழங்குவது தொடர்பாக மாநில அரசுகள் ஆய்வு மேற்கொள்ள வேண்டும் என்று திரு. சுதான்சு பாண்டே வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699631
(Visitor Counter : 109
எரிசக்தி அமைச்சகம்
இந்திய மின் தொகுப்புக் கழகத்தின் கொவிட் தடுப்பூசி முகாம்
எரிசக்தி அமைச்சகத்தின் கீழ் இயங்கும் மகாரத்னா பொதுத்துறை நிறுவனமான இந்திய மின் தொகுப்புக் கழகம், நாடு முழுவதும் உள்ள நிறுவனங்களில் பணிபுரியும் ஊழியர்களுக்கு கொவிட் தடுப்பூசி முகாமை நடத்தியது. தடுப்பூசிக்கான செலவை மின் தொகுப்புக் கழகம் ஏற்றுக்கொண்டது.
பல்வேறு முகாம்களில் மே 10 முதல் 17 ஆம் தேதி வரை குருகிராமில் மேக்ஸ் மருத்துவமனையுடன் இணைந்து நடத்தப்பட்ட தடுப்பூசி முகாமில் சுமார் 1600 நபர்களுக்கு தடுப்பூசி செலுத்தப்பட்டது. ஊழியர்கள், ஒப்பந்த ஊழியர்கள், பணி நிறைவு பெற்று பணியில் தொடரும் ஊழியர்கள் மற்றும் அவர்களது குடும்பத்தினருக்கு தடுப்பூசி போடப்பட்டது. மேக்ஸ், ஃபார்டிஸ் மற்றும் ஆர்டெமிஸ் ஆகிய மருத்துவமனைகளுடன் இணைந்து மார்ச் 31 முதல் மே 6-ஆம் தேதி வரை நடத்தப்பட்ட தடுப்பூசி முகாமில் 700க்கும் மேற்பட்டோர் பயனடைந்தனர்.
அப்பல்லோ மருத்துவமனையுடன் இணைந்து நடத்தப்பட்ட மற்றொரு முகாமில் எரிசக்தி அமைச்சகம் மற்றும் அதன் கீழ் இயங்கும் பொதுத்துறை நிறுவனங்களில் பணியாற்றும் 80 ஊழியர்கள் மற்றும் அவர்களது குடும்பத்தினர் உட்பட சுமார் 290 பேருக்கு தடுப்பூசி செலுத்தப்பட்டது.
தேசிய தலைநகர் பகுதியில் ஏற்பாடு செய்யப்பட்டிருந்த இந்த மூன்று முகாம்களில் மொத்தம் ஏறத்தாழ 2600 பேருக்கு தடுப்பூசி போடப்பட்டது.
18-44 வயது வரையிலான பிரிவினருக்கும், 45 வயதிற்கு மேற்பட்டவர்களுக்கும் இந்த முகாம்களில் தடுப்பூசி வழங்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1720155
மனித வள மேம்பாட்டு அமைச்சகம்
தாய்மொழியில் தொழில்நுட்பக் கல்வியை வழங்குவதற்கான திட்டத்தை தயாரிப்பதற்கான பணிக்குழுவை மத்திய கல்வி அமைச்சர் அமைத்தார்
தாய்மொழியில் தொழில்நுட்பக் கல்வியை வழங்குவதற்கான திட்டத்தை தயாரிப்பதற்கான பணிக்குழுவை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' இன்று அமைத்தார்.
உயர் கல்வி செயலாளரின் தலைமையில் அமைக்கப்பட்டுள்ள இந்தப் பணிக்குழு, பல்வேறு பங்குதாரர்களின் ஆலோசனைகளை பரிசீலித்து தன்னுடைய அறிக்கையை ஒரு மாதத்தில் வழங்கும்.
தாய்மொழியில் தொழில்நுட்பக் கல்வியை வழங்குவதற்கான உயர்மட்டக் குழுவின் கூட்டத்தில் அமைச்சரால் இந்த முடிவு எடுக்கப்பட்டது. உயர் கல்வி செயலாளர் திரு அமித் காரே, ஐஐடி இயக்குநர்கள், கல்வியாளர்கள் மற்றும் அமைச்சகத்தின் மூத்த அதிகாரிகள் இதில் பங்கேற்றனர்.
தேசிய கல்விக் கொள்கை-2020-ஐ செயல்படுத்துவது குறித்து ஆலோசிப்பதற்காக இந்தக் கூட்டம் நடைபெற்றது.
மருத்துவம், பொறியியல் மற்றும் சட்டம் உள்ளிட்ட தொழில்முறை படிப்புகளை தங்களது தாய்மொழிகளிலேயே மாணவர்கள் கற்பதற்கான பிரதமரின் லட்சியத்தை அடைவதற்கான பயணத்தில் ஒரு முன்னேற்றமே இன்றைய கூட்டம் என்று அமைச்சர் தெரிவித்தார்.
எந்த மொழியும் எந்த மாணவரின் மீதும் திணிக்கப்படாது என்று அமைச்சர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1677712
பொருளாதார விவகாரங்களுக்கான மத்திய அமைச்சரவைக் குழு
பழங்குடியினர் பகுதிகளில் கல்விக்கான உள்கட்டமைப்பு மேம்படுத்தப்படும்
பிரதமர் திரு. நரேந்திர மோடி தலைமையிலான மத்திய பொருளாதார விவகாரங்கள் குழு, 50 சதவீதத்திற்கு மேல் பழங்குடியின மக்கள் தொகை உள்ள வட்டங்களிலும், அல்லது குறைந்தபட்சம் 20 ஆயிரம் பழங்குடியினர் உள்ள ஒவ்வொரு வட்டத்திற்கும் ஏகலவ்யா மாதிரி உறைவிடப் பள்ளிகளை அமைக்க கொள்கை அளவில் ஒப்புதல் அளித்துள்ளது. முதற்கட்டமாக 2018-19 மற்றும் 2019-20 ஆம் ஆண்டுக்கு ரூ.2242.03 கோடி வழங்க ஒப்புதல் வழங்கப்பட்டுள்ளது.
மேலும், ஏகலவ்யா மாதிரி உறைவிடப் பள்ளிகள் செயல்படுவதை மத்திய பழங்குடியினர் நல அமைச்சகத்தின் கீழ் உள்ள தன்னாட்சி அமைப்பு உறுதி செய்யும். ஏற்கனவே ஒப்புதல் அளிக்கப்பட்டுள்ள ஏகலவ்யா பள்ளிகளின் வசதியை மேம்படுத்த தேவைக்கேற்ப ஒரு பள்ளிக்கு ரூ.5 கோடி வரை வழங்கப்படும். 2022 ஆம் ஆண்டுக்குள் ரூ.5 கோடி மதிப்பில், பழங்குடியினர் அதிகம் வசிக்கும் 163 மாவட்டங்களில் விளையாட்டு வசதிகள் அமைக்கப்படும். 2018-19 மற்றும் 2019-20 ஆம் ஆண்டுக்கு 15 விளையாட்டு வசதிகள் உள்ள மையங்களுக்கு நிதி வழங்க ஒப்புதல் அளிக்கப்பட்டுள்ளது. மேலும் 5 ஆண்டுகளுக்கு ஒரு முறை பராமரிப்புக்காக வழங்கப்படும் தொகை ரூ.10 லட்சத்திலிருந்து 20 லட்சமாக உயர்த்தப்பட்டுள்ளது.
பாதுகாப்பு அமைச்சகம்
ஆஸ்திரேலியாவின் டார்வினில் நடைபெறும் பிட்ச் பிளாக் 2022 ராணுவ பயிற்சியில் இந்திய விமானப்படை பங்கேற்கிறது
டார்வினில் ஆகஸ்ட் 19 முதல் செப்டம்பர் 8 வரை நடைபெறும் பிட்ச் பிளாக் 2022 ராணுவ பயிற்சியில் பங்கேற்பதற்காக இந்திய விமானப்படைப்பிரிவு ஆஸ்திரேலியா சென்றுள்ளது. ஆஸ்திரேலிய விமானப்படையால் பல நாடுகளின் பங்கேற்புடன் இந்தப் பயிற்சி இரண்டு ஆண்டுக்கு ஒரு முறை நடத்தப்படுகிறது. கடந்த முறை இந்தப் பயிற்சி 2018ல் நடைபெற்றது. கொவிட்-19 பெருந்தொற்று காரணமாக, 2020க்கான பயிற்சி ரத்து செய்யப்பட்டது. இந்த ஆண்டின் பயிற்சியில் பல்வேறு விமானப்படைகளைச் சேர்ந்த 100 போர் விமானங்களும், 2500 ராணுவ வீரர்களும் பங்கேற்கிறார்கள்.
அணித்தலைவர் ஒய்பிஎஸ் நேகி தலைமையிலான இந்திய விமானப்படையின் அணியில் 100 விமாப்படை வீரர்கள் பங்கேற்கின்றனர். சூ-30 எம்கேஐ விமானப்படை விமானங்கள் நான்கும், சி -17 போர் விமானம் இரண்டும் இடம்பெற்றுள்ளன.
பெட்ரோலியம் மற்றம் இயற்கை எரிவாயு அமைச்சகம்
பெட்ரோல் நிலையங்களில் உயிரி எரிபொருள் விற்பனை
நாட்டில் இதுவரை உயிரி எரிபொருட்கள் விற்பனை செய்யும் சில்லறை விற்பனை நிலையங்களின் எண்ணிக்கை 90-ஆக உள்ளது. இ-100 விற்பனை நிலையங்கள் 3 செயல்பட்டு வருகின்றன.
இது தவிர எத்தனால் கலந்த பெட்ரோல் நாடு முழுவதும் விற்பனை செய்து வருகின்றன.
எரிபொருட்களை எடுத்துச் செல்வதற்கான விதிமுறைகளை மத்திய அரசு 2019-ஆம் ஆண்டு நவம்பர் 8-ம் தேதி மாற்றியமைத்தது.
உயிரி எரிபொருட்கள் எத்தனால் கலந்த பெட்ரோல் விற்பனை ஆகியவை மூலம் சேமிக்கப்படும் அந்நிய செலாவணி மதிப்புக் குறித்து உறுதியான தகவல்கள் கிடைக்கப்பெறவில்லை. இருப்பினும், 2022 நவம்பர் 15 வரை, பெட்ரோலில் எத்தனால் கலப்பதன் மூலம் ரூ.20,000 கோடிக்கும் அதிகமாக சேமிக்கப்பட்டுள்ளதாக மதிப்பிடப்பட்டுள்ளது.
மக்களவையில்,எழுத்து மூலம் அளித்த பதிலில் மத்திய பெட்ரோலியத்துறை இணை அமைச்சர் திரு ராமேஸ்வர் தெலி இதனைத் தெரிவித்துள்ளார்.
------
AP/PKV/KPG/IDS
(Visitor Counter : 91
பிரதமர் அலுவலகம்
அமெரிக்கா-இந்தியா பாதுகாப்பு ஒத்துழைப்பு அமைப்பினர் பிரதமரை சந்தித்தனர்
ஜனநாயகம், மக்கள் தொகை, அறிவாற்றல் ஆகியவை இந்தியாவின் தனித்துவமான வலிமையாகும்: பிரதமர்
சுலபமான வாழ்க்கையை உறுதி செய்வதே அரசின் நோக்கம்: பிரதமர்
அமெரிக்கா-இந்தியா பாதுகாப்பு ஒத்துழைப்பு அமைப்பின் உறுப்பினர்கள் புதுதில்லியில் பிரதமர் திரு.நரேந்திர மோடியை அவரது இல்லத்தில் இன்று சந்தித்தனர். இந்த அமைப்பின் தலைவர் திரு.ஜான் சேம்பர்ஸ் இந்தக் குழுவுக்கு தலைமை ஏற்றார்.
இந்தியப் பொருளாதாரத்தின் மீது நம்பிக்கை வைத்ததற்காக பிரதமர் இந்தக் குழுவைப் பாராட்டினார். நாட்டில் ஸ்டார்ட்அப்-க்கு உரிய சுற்றுச்சூழல் ஏற்பட்டுள்ளது பற்றியும், இந்திய இளைஞர்களின் திறமையைக் கொண்டு தொழில் தொடங்குவது பற்றியும் அவர் குறிப்பிட்டார். அடல் டிங்கரிங் பரிசோதனைக் கூடங்கள், புதிய கண்டுபிடிப்புகளை ஊக்குவிப்பதற்காக ஹேக்கத்தான் போட்டிகளை நடத்துவது, தொழில்நுட்பத்தைப் பயன்படுத்தி பிரச்சனைகளுக்குத் தீர்வு காண்பது உள்பட அரசு மேற்கொண்டுள்ள நடவடிக்கைகளை பிரதமர் எடுத்துரைத்தார்.
கார்ப்பரேட் வரிகளை குறைத்ததுடன், தொழிலாளர் நல சீர்திருத்தங்களை மேற்கொண்டது சுலபமாக தொழில் நடத்துவதை உறுதி செய்ய எடுக்கப்பட்ட நடவடிக்கைகள் என்று பிரதமர் தெரிவித்தார். எந்தவித இடையூறுமின்றி சுலபமான வாழ்க்கையை உறுதி செய்வதே அரசின் இலக்கு என்று அவர் குறிப்பிட்டார். ஜனநாயகம், மக்கள்தொகை, அறிவாற்றல் ஆகியவற்றை உள்ளடக்கியதே இந்தியாவின் தனித்துவமான வலிமை என்று அவர் கூறினார்.
பிரதமரின் நாட்டுநலனுக்கான தொலைநோக்குப் பார்வை குறித்து குழுவினர் நம்பிக்கை தெரிவித்தனர். இந்தியாவின் அடுத்த 5 ஆண்டுகள் உலகின் அடுத்த 25 ஆண்டுகளை வரையறுக்கக் கூடியதாக இருக்கும் என அவர்கள் தெரிவித்தனர்.
யுஎஸ்ஐஎஸ்பிஎப் பற்றி
அமெரிக்கா-இந்தியா பாதுகாப்பு ஒத்துழைப்பு அமைப்பு  ஒரு லாபம் கருதாத அமைப்பாகும். பொருளாதார வளர்ச்சி, தொழில் தொடங்குதல், வேலைவாய்ப்பு உருவாக்கம், புதிய கண்டுபிடிப்புகள் ஆகிய துறைகளின் கொள்கை ஆலோசனை வழியில் இந்திய-அமெரிக்க இருதரப்பு பாதுகாப்பு ஒத்துழைப்பை வலுப்படுத்துவதே இதன் முக்கிய நோக்கமாகும்.
பிரதமர் அலுவலகம்
உலக சுகாதார தினத்தையொட்டி பிரதமர் விடுத்துள்ள செய்தி
உலக சுகாதார தினத்தையொட்டி, பிரதமர் திரு. நரேந்திர மோடி விடுத்துள்ள செய்தி வருமாறு :
“உலக சுகாதார தினமான இன்று, நாம் ஒவ்வொருவரும் மற்றவர்களின் உடல் ஆரோக்கியம் மற்றும் நலனுக்காக பிரார்த்தனை செய்வதுடன், கொவிட்-19 அச்சுறுத்துலுக்கு எதிரான போரில், துணிச்சலாக முன்னணியில் பணியாற்றி வரும் மருத்துவர்கள், செவிலியர்கள், மருத்துவப் பணியாளர்கள், சுகாதாரப் பணியாளர்கள் ஆகிய அனைவருக்கும் நன்றியையும் தெரிவித்துக்கொள்வோம்.
இந்த உலக சுகாதார நாளில், நமது உயிரையும், மற்றவர்களின் உயிர்களையும் பாதுகாக்கும் சமூக இடைவெளி போன்றவற்றை நாம் பின்பற்ற உறுதி மேற்கொள்வோம். ஆண்டு முழுவதும் நமது ஒட்டுமொத்த ஆரோக்கியத்தை மேம்படுத்த உதவும் வகையில், உடலைக் கட்டுக்கோப்பாக வைத்திருப்பதில் கவனம் செலுத்த ஊக்குவிப்பாக இந்த நாள் அமையட்டும்’’
பிரதமர் அலுவலகம்
புதுச்சேரி முதலமைச்சராக பதவியேற்றுள்ள திரு என். ரங்கசாமி அவர்களுக்கு பிரதமர் வாழ்த்து
புதுச்சேரி முதலமைச்சராகப் பதவியேற்றுக்கொண்டுள்ள திரு என். ரங்கசாமி அவர்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
தமது சுட்டுரைச் செய்தியில், “புதுச்சேரியின் முதலமைச்சராக பதவியேற்றுக் கொண்டுள்ள திரு என். ரங்கசாமி அவர்களுக்கு எனது வாழ்த்துகள். எதிர்வரும் பதவிக்காலத்திற்கு நல்வாழ்த்துகள்” என்று பிரதமர் குறிப்பிட்டுள்ளார்.
நிலக்கரி அமைச்சகம்
பிரதமர்-விரைவு சக்தி மற்றும் தேசிய தளவாடக் கொள்கை குறித்த கிழக்கு மண்டல மாநாடு
16.02.2023 அன்று புவனேஸ்வரில் பிரதமரின் விரைவு சக்தி மற்றும் தேசிய தளவாடக் கொள்கை குறித்த கிழக்கு மண்டல மாநாடு நடைபெற்றது. ஒடிசா, ஜார்கண்ட், மேற்கு வங்கம் மற்றும் பீகார் மாநிலங்களுக்கு முக்கியத்துவம் அளித்து ஒருங்கிணைந்த திட்டமிடல் மற்றும் தளவாட உள்கட்டமைப்பின் ஒருங்கிணைந்த வளர்ச்சிக்காக பல்வேறு அமைச்சகங்கள், மாநிலங்கள், துறைகள் மற்றும் தொழில்துறைகளை ஒன்றிணைப்பதே இதன் நோக்கமாகும். இது தளவாட செயல்திறனை மேம்படுத்துவதையும் தளவாட செலவைக் குறைப்பதையும் நோக்கமாகக் கொண்டுள்ளது.
பிரதமர் விரைவு சக்தி தேசிய பெருந்திட்ட போர்ட்டல் என்பது, மக்கள், பொருட்கள் மற்றும் சேவைகளின் இயக்கத்திற்காக நாட்டில் உள்கட்டமைப்பு இணைப்பு திட்டங்களை ஒருங்கிணைந்த திட்டமிடல் மற்றும் செயல்பாட்டுக்காக மத்திய அரசால் தொடங்கப்பட்ட ஒரு டிஜிட்டல் தளமாகும். ஒடிசா, ஜார்கண்ட், மேற்கு வங்கம் மற்றும் பீகார் மாநிலங்களில் உள்கட்டமைப்பு மேம்பாட்டிற்கான ஒருங்கிணைந்த திட்டமிடல் இதில் அடங்கும்.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் பிரகலாத் ஜோஷி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.ANU/PKV/AG
(Visitor Counter : 48
நிலக்கரி அமைச்சகம்
நிலக்கரி அமைச்சகம் மேலும் இரண்டு சுரங்கங்களை ஏலத்தில் விட்டுள்ளது
நிலக்கரி அமைச்சகம் மேலும் இரண்டு சுரங்கங்களை ஏலத்தில் விட்டுள்ளது. 11 நிலக்கரி சுரங்கங்களுக்கு இரண்டாவது முறை ஏலம் கடந்த செப்டம்பர் 27-ந்தேதி தொடங்கப்பட்டது. அதில் 4 சுரங்கங்களுக்கு விண்ணப்பங்கள் பெறப்பட்டன. அதில் ஜார்க்கண்ட் மாநிலம் லால்கார் , மத்தியப்பிரதேசத்தில் உள்ள பெகராபாண்ட் வடக்கு விரிவிக்கம் ஆகிய இரண்டு சுரங்கங்கள் ஏலத்தில் விடப்பட்டுள்ளன.
இவற்றையும் சேர்த்து நிலக்கரி அமைச்சகம் 2020 ஜூன் முதல் இதுவரை 30 சுரங்கங்களை வெற்றிகரமாக ஏலத்தில் விட்டுள்ளது. இந்த சுரங்கங்கள் மூலம் மொத்தம் ரூ.8158.03 கோடி ஆண்டு வருமானம் கிடைக்கும் என்றும், 85,406 பேருக்கு வேலை கிடைக்கும் என்றும் எதிர்பார்க்கப்படுகிறது.
மேலும் விவரங்களுக்கு ஆங்கில செய்தி குறிப்பை காணவும்:
https://www.pib.gov.in/PressReleasePage.aspx?PRID=1785105
ரெயில்வே அமைச்சகம்
ரயில்வே பணியாளர் தேர்வுகளுக்காக  கூடுதல் பாதுகாப்புகள்
ரயில்வே பணியாளர் தேர்வாணையத்தின் முதல்நிலை பணிகளுக்கான 4-ம் கட்டத்தேர்வுகள் 19.09.2022 அன்று தொடங்கியது. ஏற்கனவே மூன்று கட்டத்தேர்வுகள் 12 ரயில்வே மண்டலங்களில் நிறைவடைந்துள்ளது. முதல்நிலை பணிகளுக்கான 1,03,769 காலி பணியிடங்களுக்கு 1,11,57,986 பேர் விண்ணப்பித்திருந்தனர். இதற்கான தேர்வு கணினி அடிப்படையில், 5 கட்டங்களாக நடைபெறுகிறது. இத்தேர்வை மிகவும் அனுபவம் வாய்ந்த நிறுவனம் மூலம் ரயில்வே பணியாளர் தேர்வாணையம் நடத்தி வருகிறது. தேர்வில் தவறான நடைமுறைகளை தவிர்க்கும் முறையில், கூடுதல் பாதுகாப்பு ஏற்பாடுகள் செய்யப்பட்டுள்ளன.
தேர்வின் போதும், தேர்வுக்கு பிறகும், கடுமையான கண்காணிப்பு முறைகளை ரயில்வே பணியாளர்கள் மேற்கொண்டு வருகின்றனர்.
19.09.2022 அன்று நடைபெற்ற தேர்வில் முறைகேடுகளில் ஈடுபட்ட 108 பேர் பிடிபட்டனர். இதில், 81 வழக்குகளில் முதல் தகவல் அறிக்கை பதிவு செய்யப்பட்டுள்ளது.
தேர்வில் முறைகேடுகளில் ஈடுபடுவோர் மீது காவல் நிலையத்தில் புகார் பதிவு செய்யப்பட்டால், எதிர்காலத்தில் அவர்கள் ரயில்வே பணியாளர் தேர்வு எழுத வாழ்நாள் தடைவிதிக்கப்படுவார்கள்.
முறையற்ற முறையில் தவறான உறுதிமொழிகளை அளிப்பவர்களை நம்பவேண்டாம் என்றும், அது அவர்களுடைய பணி வாய்ப்பை பாதிக்கும். இது தொடர்பாக, இடைத்தரகர்கள் யாரேனும் தொடர்பு கொண்டால், 0755-2746660 என்ற எண்ணிலோ, msrrbbpl[at]gmail[dot]com என்ற முகவரியிலோ புகார் அளிக்கலாம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1861161
பாதுகாப்பு அமைச்சகம்
விடுதலையின் அம்ருத் மகோத்சவம்: ஜாலியன் வாலாபாக் தியாகிகளை தேசிய மாணவர் படை நினைவு கூர்ந்தது
1919-ம் ஆண்டு இதே நாள், அதாவது ஏப்ரல் 13 அன்று, தமது இன்னுயிரை நீத்த ஜாலியன் வாலாபாக் தியாகிகளுக்கு தேசிய மாணவர் படை இன்று அஞ்சலி செலுத்தியது. நாடு தனது 75-வது சுதந்திர ஆண்டை விடுதலையின் அம்ருத் மகோத்சவம் எனும் பெயரில் கொண்டாடி வரும் நிலையில், இன்றைய நிகழ்ச்சி நடைபெற்றது.
14 லட்சம் மாணவர்களை உறுப்பினர்களாகக் கொண்ட தேசிய மாணவர் படையின் அணியினர் நாடு முழுவதும் 75 இடங்களில் ஒன்று கூடி தேசபக்தி மிக்க பாடல்கள், உரைகள் மற்றும் நாடகங்கள் உள்ளிட்டவற்றின் மூலம் விடுதலைப் போராட்ட வீரர்களுக்கு நன்றி செலுத்தினர். உள்ளூர் மக்கள் இந்த நிகழ்ச்சிகளில் கலந்து கொண்ட நிலையில் நாட்டுப்பற்று மிக்க சூழல் பல இடங்களில் உண்டானது. #NCCremembersJallianwala எனும் ஹேஷ் டாகுடன் சமூக வலைதளங்களிலும் தகவல்கள் பகிரப்பட்டன.
மேலும், இந்த நிகழ்ச்சியின் போது ஒரு முறை பயன்படுத்தக்கூடிய நெகிழிகள் குறித்த விழிப்புணர்வு பிரச்சாரத்தை தேசிய மாணவர் படை தொடங்கியது. #NCCagainstPlastic எனும் தலைப்பில் சமூக ஊடகங்களிலும் செய்திகள் பகிரப்பட்டன.
சீருடையணிந்த இளைஞர்களின் முன்னணி அமைப்பான தேசிய மாணவர் படை, தேசத்தின் கட்டமைப்புக்கு ஆரம்பத்திலிருந்தே பங்காற்றியுள்ளது. பல லட்சக்கணக்கான இளைஞர்களின் வாழ்க்கையை ஒற்றுமை மற்றும் ஒழுக்கம் ஆகிய வழிகளின் மூலம் இது மாற்றியமைத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1711508
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
இந்தூரில் மெட்ரோ ரயில் போக்குவரத்து வசதி
இந்தூர் மெட்ரோ ரயில் திட்டத்திற்கு மத்திய அமைச்சரவை ஒப்புதல்
சுற்றுப்பாதை 
பிரதமர் திரு. நரேந்திர மோடி தலைமையில் புதுதில்லியில் இன்று நடைபெற்ற மத்திய அமைச்சரவைக் கூட்டத்தில் இந்தூர் மெட்ரோ ரயில் திட்டத்திற்கு ஒப்புதல் வழங்கப்பட்டது. இந்த மெட்ரோ ரயில்போக்குவரத்துத் திட்டம் பெங்காலி சதுக்கம்-விஜய் நகர்- பாவர்சாலா- விமானநிலையம்- பட்டாசியா-பெங்காலி சதுக்கம் ஆகியவற்றை உள்ளடக்கிய சுற்றுப்பாதையின் நீளம் 31.55 கி.மீ. ஆகும். இந்தூரில் முக்கிய பொது இடங்களையும், நகரின் நெருக்கமான பகுதிகளையும் மெட்ரோ ரயில் போக்குவரத்து இணைக்கும்.
விவரம்
சுற்றுப்பாதையின் நீளம் 31.55கி.மீ. ஆகும். இங்கு அமையும் ரயில் நிலையங்களின் எண்ணிக்கை 30. இந்தத் திட்டத்திற்கான மதிப்பீட்டு செலவு ரூ.7,500.80 கோடி ஆகும். இந்தத் திட்டம் 4 ஆண்டுகளில் நிறைவுபெறும்.
இந்த திட்டத்தை அமல்படுத்துவதற்காக மத்தியப் பிரதேச மெட்ரோ ரயில் நிறுவனம் என்ற அமைப்பு தொடங்கப்படுகிறது.
இந்தூர் மெட்ரோ ரயில் திட்டத்திற்கான நிதி ஒதுக்கீட்டில் மத்திய அரசு ஒரு பகுதியும், மத்திய பிரதேச அரசு ஒரு பகுதியும் சமஅளவில் ஏற்கும். ஆசிய வளர்ச்சி வங்கி மற்றும் நியு டெவலப்மென்ட் வங்கி ஆகியவற்றிடமிருந்து ஒரு பகுதி கடனாக பெறப்படும்.
மெட்ரோ ரயில் வழித்தடத்தில் உள்ள குடியிருப்பு பகுதிகள் இந்தத் திட்டத்தின் மூலம் அதிக அளவில் பயன்பெறும். இந்தூரில் இருந்து நகரின் பல்வேறு பகுதிகளுக்கு மெட்ரோ ரயில் மூலம் பயணிகள் சென்றுவரமுடியும்.
இந்திய போட்டிகள் ஆணையம்
கிளாக்சோஸ்மித்கிலைன் ஆசியா நிறுவனத்தில் கிளாக்சோஸ்மித்கிலைன் கன்ஸ்யூமர் ஹெல்த்கேர் ஓவர்சீஸ் நிறுவனம் மற்றும் கிளாக்சோஸ்மித்கிலைன் கன்ஸ்யூமர் ஹெல்த்கேர் யுகே டிரேடிங் நிறுவனம் பங்குகளை வாங்க சிசிஐ ஒப்புதல்
கிளாக்சோஸ்மித்கிலைன் ஆசியா நிறுவனத்தில் கிளாக்சோஸ்மித்கிலைன் கன்ஸ்யூமர் ஹெல்த்கேர் ஓவர்சீஸ் நிறுவனம் மற்றும் கிளாக்சோஸ்மித்கிலைன் கன்ஸ்யூமர் ஹெல்த்கேர் யுகே டிரேடிங் நிறுவனம் பங்குகளை வாங்க இந்தியப் போட்டி ஆணையம் சிசிஐ போட்டிச் சட்டம் 2002-ன் பிரிவு 31-ன் கீழ் ஒப்புதல் அளித்துள்ளது.
மேற்கண்ட இரு நிறுவனங்களும், கிளாக்சோஸ்மித்கிலைன் ஆசியா நிறுவனத்தில் 100 சதவீத பங்குகளை வைத்திருக்க இது வகை செய்யும். இதற்கு முன்பாக, கிளாக்சோஸ்மித்கிலைன் ஆசியா நிறுவனம், இந்தியாவில் அயோடெக்ஸ் மற்றும் அஸ்டோகால்சியம் ஆகிய வணிக முத்திரைகளை , சட்டபூர்வ, பொருளாதார, வணிகச் சந்தை உரிமைகலுடன் வாங்கிப் பயன்படுத்திக் கொள்ளும்.
இதுகுறித்த சிசிஐ-யின் விரிவான உத்தரவு வெளியிடப்படவுள்ளது.
மேலும் விரிவான விவரங்களுக்கு ஆங்கிலச் செய்திக்குறிப்பை காணவும் https://pib.gov.in/PressReleasePage.aspx?PRID=1792075
-----
(Visitor Counter : 147